7 A o itse gore seno sotlhe se re ama jang? Le rona re na le tiro e re e abetsweng ya go rera ‘dikgang tse di molemo tsa bogosi.’ (Mathaio 24:14) Go ile ga gatelelwa thata botlhokwa jwa tiro eno morago ga Ntwa ya Lefatshe I. Fela jaaka Bajuda ba bogologolo ba ile ba gololwa mo bokgobeng jwa mmatota kwa Babelona, batho ba ga Jehofa ba segompieno le bone ba ile ba gololwa mo bokgobeng jwa Babelona o Mogolo, bodumedi jotlhe jwa maaka. Batlodiwa ba Modimo ba ne ba dira ka natla mo tirong ya go rera, go ruta le go kaela batho mo kobamelong ya boammaaruri. Tiro eo e sa ntse e dirwa le gompieno ka selekanyo se segolo le e leng go feta, mme o ka tswa o nna le seabe mo go yone. Jaanong ke nako ya gore e dirwe ka gonne bokhutlo jwa tsamaiso eno ya dilo bo gaufi! Tiro eno e Modimo a re neileng yone e tshwanetse go nna e dirwa go fitlha Jehofa a tsaya kgato ka nako ya “pitlagano e kgolo.” (Mathaio 24:21) Ka nako eo o tla fedisa boikepo le go dira gore kobamelo ya boammaaruri e tlhongwe mo lefatsheng lotlhe.